cyanic-selkie/wikianc huggingface dataset:
আলিয়া মাদ্রাসার ইতিহাস (বই)
বিষয়বস্তু
মুহাম্মদ ইয়াকুব শরীফ বইয়ের ভূমিকায় লিখেছেন, আলিয়া মাদ্রাসার প্রাথমিক উদ্দেশ্য ছিলো তৎকালীন সময়ে ভারত পরিচালনার জন্য ব্রিটিশ সরকারের আমলা তৈরি করা। বস্তুত এই মাদ্রাসা প্রতিষ্ঠা করা হয়েছিলো মুসলিম জাতির সংস্কৃতি, আদর্শ ও ধর্ম রক্ষা পায়। কিন্তু ইংরেজরা এই প্রতিষ্ঠানকে কোনদিনই স্বাধীনভাবে চলতে দেয়নি, বরং প্রতিষ্ঠানটিকে নিজেদের ক্রীড়নক হিসাবে ব্যবহারের চেষ্টা করেছে। ফলে এই প্রতিষ্ঠানের মাধ্যমে মুসলিমদের আশাও পুরোপুরি পাওয়া যায়নি, ব্রিটিশরাও তাদের মনোবাসনা পূর্ণ করতে পারেনি। ফেনী আলিয়া মাদরাসার অধ্যক্ষ নুর মুহাম্মদ আজমী তার বইতেও হাদীছের তত্ত্ব ও ইতিহাস বইতেও আলিয়া মাদ্রাসার ইতিহাস সম্পর্কে এমন কথাই উল্লেখ করেছেন।
আলিয়া মাদ্রাসায় ১৭৮০ সাল থেকে ১৮৫০ সাল পর্যন্ত হেড মাওলানা কর্তৃক পরিচালিত হতো, এরপরে ১৮৫০ সাল থেকে ১৯২৭ সাল পর্যন্ত ২৬ জন খ্রিস্টান অধ্যক্ষ দ্বারা মাদ্রাসা পরিচালিত হয়েছে। ১৮৫৩ সালে কলকাতায় অ্যাংলো-পার্সিয়ান বিভাগ খোলা হয়। এবং দেশ ভাগের পরে ১৯৪৭ সালে কলকাতা আলিয়া মাদ্রাসার একাংশকে ঢাকায় স্থানান্তর করা হয়। বাংলাদেশের আলিয়া মাদ্রাসাকে আধুনিকরন করার জন্য ২০০৬ সালে কুষ্টিয়া ইসলামী বিশ্ববিদ্যালয়ের অধিভুক্ত করা হয়। এসকল আলোচনা বইতে প্রমানিকভাবে তুলে ধরা হয়েছে।
বিধ্বংসী হেলিকপ্টার
থাম্ব|300px|একটি ব্রিটিশ [[আগুস্তা ওয়েস্টল্যান্ড অ্যাপাচি হেলিকপ্টার ২০০৮ সালের জুন মাসে আফগানিস্তানের বিদ্রোহীদের দিকে রকেট ছুড়ছে]] বিধ্বংসী হেলিকপ্টার হল আক্রমণাত্মক বিমানের প্রাথমিক ভূমিকা সহ একটি সশস্ত্র হেলিকপ্টার। এই ধরনের হেলিকপ্টারের পদাতিক শত্রু বাহিনী, সামরিক যান ও দুর্গের মতো স্থল লক্ষ্যগুলির বিরুদ্ধে আক্রমণাত্মক অভিযান পরিচালনার ক্ষমতা রয়েছে। ভারী অস্ত্রের কারণে তাদের মাঝে মাঝে হেলিকপ্টার গানশিপও বলা হয়।
বিধ্বংসী হেলিকপ্টারে ব্যবহৃত অস্ত্রসমূহের মধ্যে স্বয়ংক্রিয় কামান, মেশিন গান, রকেট এবং এজিএম-১১৪ হেলফায়ারের মত অ্যান্টি-ট্যাংক ক্ষেপণাস্ত্র অন্তর্ভুক্ত থাকতে পারে। কিছু বিধ্বংসী হেলিকপ্টার "বায়ু থেকে বায়ুতে নিক্ষেপযোগ্য" ক্ষেপণাস্ত্র বহন করতে সক্ষম, যদিও বেশিরভাগই অন্যান্য হেলিকপ্টার ও স্বল্প উড়ন্ত হালকা যুদ্ধ বিমানের বিরুদ্ধে আত্মরক্ষার উদ্দেশ্যে ব্যবহার করা হয়।
একটি আধুনিক বিধ্বংসী হেলিকপ্টাররের দুটি প্রধান ভূমিকা রয়েছে: প্রথমত, স্থল সেনাবাহিনীর জন্য প্রত্যক্ষ ও সঠিক ঘনিষ্ঠ বিমান সহায়তা সরবরাহ করা এবং দ্বিতীয়ত, শত্রুবাহিনীর দলবদ্ধ প্রতিরোধ ব্যবস্থাকে ধ্বংস করার জন্য অ্যান্টি-ট্যাঙ্ক হিসাবে ভূমিকা পালন করা। বিধ্বংসী হেলিকপ্টারগুলি পরিবহন হেলিকপ্টারগুলির জন্য প্রতিরক্ষামূলক এসকর্ট হিসাবেও ব্যবহৃত হয়, বা সশস্ত্র পুনরুদ্ধার ভূমিকায় হালকা হেলিকপ্টারগুলির পরিপূরক হিসাবেও ব্যবহৃত হয়। যুদ্ধে, একটি বিধ্বংসী হেলিকপ্টার ধ্বংস হওয়ার আগে তার নিজস্ব উৎপাদন ব্যয়ের প্রায় ১৭ গুণ অর্থ মূল্যের লক্ষ্যবস্তু ধ্বংস করতে পারে।
সম্ভাব্যতার ইতিহাস
সম্ভাব্যতার দুইটি ক্ষেত্র রয়েছে: একদিকে অনুমানের সম্ভাবনা তাদের প্রমাণ প্রদান করে থাকে এবং অন্যদিকে পাশা অথবা মুদ্রা নিক্ষেপের মত দৈব প্রক্রিয়া পদ্ধতির ব্যবহার করে থাকে। পূর্বের বিষয়ের অধ্যয়ন ঐতিহাসিকভাবে অধিক পুরাতন, উদাহরনস্বরূপ, প্রমাণ আইন, যা ১৬তম ও ১৭তম শতাব্দীর মধ্যে কার্দানো, পাস্কাল এবং ফের্মার কাজের মাধ্যমে পাশার গাণিতিক পদ্ধতির শুরু হয়। সম্ভাব্যতা ও পরিসংখ্যানের মাঝে পৃথক বৈশিষ্ট্য রয়েছে; দেখুন পরিসংখ্যানের ইতিহাস। যেখানে পরিসংখ্যান বিভিন্ন উপাত্ত ও এর থেকে অনুমিত তথ্য নিয়ে কাজ করে, সেখানে সম্ভাব্যতা দৈব প্রক্রিয়া (অনির্দিষ্ট) নিয়ে কাজ করে যা উপাত্ত অথবা ফলাফলের উপর নির্ভর করে।
ব্যুৎপত্তি
বিভিন্ন আধুনিক ভাষায় ব্যবহৃত সম্ভাব্য (প্রবাবল), সম্ভাব্যতা (প্রবাবিলিটি) এবং তাদের সমপ্রকৃতির শব্দ মধ্যযুগীয় ল্যাটিন প্রবাবিলিস হতে উদ্ভূত যা আবার সিসারো হতে উদ্ভূত হয়েছে এবং বিশ্বাসযোগ্যতা অথবা সাধারন অনুমোদন বোঝাতে ব্যবহৃত হয়। সম্ভাব্যতা (প্রবাবিলিটি) শব্দটি প্রাচীন ফরাসি শব্দ প্রবাবিলাইট (১৪শ শতাব্দী) এবং ল্যাটিন প্রবাবিলিট্যাটেম (প্রবাবিলিটাস সম্বন্ধনীয়) থেকে এসেছে যার অর্থ "বিশ্বাসযোগ্যতা, সম্ভাব্যতা" এবং এটি আবার প্রবাবিলিস (দেখুন প্রবাবল) থেকে এসেছে। ১৭১৮ সাল থেকে এই শব্দটির গাণিতিক রূপ সৃষ্টি হয়েছে। ১৮শ শতাব্দীতে সুযোগ শব্দটিও "সম্ভাব্যতার" গাণিতিক রূপ হিসেবে ব্যবহৃত হত (এবং সম্ভাব্যতার থিওরিকে সুযোগের মতবাদ বলা হত)। এই শব্দটি প্রকৃতপক্ষে ল্যাটিন ক্যাডেনসিয়া থেকে এসেছে যার অর্থ "পড়ে যাওয়া বা ঘটনা ঘটা"। ইংরেজি বিশেষণ লাইকলি (সম্ভবত) এর মূল জার্মান ভাষা থেকে আগত এবং এটি খুব সম্ভবত প্রাচীন নরওরের likligr (প্রাচীন ইংরেজিতে একই রূপের কিছু geliclic ছিল) থেকে আগত যার প্রকৃত অর্থ "শক্তিশালী বা সক্ষম হবার প্রদর্শন" বা "একই রূপ বা গুণ অর্জন" এবং এগুলো "প্রবাবলি (সম্ভবত)" শব্দের অর্থ হিসেবে ১৫শ শতাব্দীর মাঝামাঝি নথিভুক্ত করা হয়। উদ্ভূত প্রবাবলি (সম্ভবত) বিশেষ্যটির অর্থ ছিল "সাদৃশ্য বা প্রতিচ্ছায়া" কিন্তু ১৫শ শতাব্দীর মধ্যবর্তী সময়ে এর অর্থ হয় "সম্ভাব্যতা"। ১৫৭০ থেকে আবার এর অর্থ "সম্ভবত সত্যের মত" হয়।
উৎপত্তি
৮ম ও ১৩শ শতাব্দীর মধ্যে আরব গণিতবিদগণ তথ্যগুপ্তিবিদ্যা অধ্যয়নের সময় সম্ভাব্যতা এবং পরিসংখ্যানের ধারণা বিকশিত করেন। আল-খলিলের (৭১৭-৭৮৬) বুক অফ ক্রিপ্‌টোগ্রাফিক মেসেজেস এর মধ্যে সর্বপ্রথম বিন্যাস এবং সমাবেশের ব্যবহার ছিল যাতে তিনি স্বরবর্ণসহ এবং স্বরবর্ণছাড়া সকল আরবি শব্দের সম্ভাব্য তালিকা প্রস্তুত করেছিলেন। আল-কিন্দি (৮০১-৮৭৩) গুপ্তায়িত বার্তা বিগুপ্তায়িত করার জন্যে সর্বপ্রথম পরিসংখ্যান ব্যবহার করেছিলেন এবং কম্পাঙ্ক বিশ্লেষণের উপর ভিত্তি করে বাগদাদের বাইতুল হিকমাহতে গুপ্ত তথ্য বিশ্লেষণের গাণিতিক পরিভাষা বিকশিত করেছিলেন। তিনি ম্যানুস্ক্রিপ্ট অন ডিসাইফারিং ক্রিপ্‌টোগ্রাফিক মেসেজেস নামের বই রচনা করেন এবং এতে পরিসংখ্যান বিষয়ে বিশদ আলোচনা করেছিলেন। আল-কিন্দি গুপ্ত তথ্য বিশ্লেষণ ও কম্পাঙ্ক বিশ্লেষণের জন্যে সর্বপ্রথম পরিসংখ্যান বিষয়ক অনুমিতির ব্যবহার করেছিলেন। কম্পাঙ্ক বিশ্লেষণের মাধ্যমে  উপাত্তের আকার নির্ধারণের ক্ষেত্রে ইবনে আদলানের গুরুত্বপূর্ণ অবদান রয়েছে। প্রাচীন এবং মধ্যযুগীয় আইনের প্রমাণের মাধ্যমে প্রমাণের মাত্রা, সম্ভাব্যতা, অনুমান এবং অর্ধ-প্রমাণের বিষয়শ্রেণী বিকশিত হয় যা আদালতে প্রমাণের অনিশ্চয়তা নিয়ে কাজ করে। রেনেসাঁর সময় "দশ থেকে এক" এর সম্ভাবনার উপর ভিত্তি করে বাজি ধরা হত এবং ঝুঁকির উপর ভিত্তি করে উপকূলবর্তী বীমার পুরস্কার ঘোষণা করা হত কিন্তু এই সম্ভাবনা এবং পুরস্কার কীভাবে নির্ণয় করা হত এর উপর কোন মতবাদ নেই।
সর্বপ্রথম ১৫৬০ সালে (যদিও ১০০ বছরের আগে প্রকাশিত হয় নি) জিরোলামো কার্দানো সম্ভাব্যতার গাণিতিক পদ্ধতি উত্থাপন করেন এবং পরবর্তীতে পর্যায়ক্রমে পিয়ের দ্য ফের্মা এবং ব্লেজ পাস্কাল (১৬৫৪) সম্ভাবনার ভগ্ন খেলা সম্পর্কিত প্রশ্নের ন্যয়সঙ্গত বিভাজন করেন। ক্রিস্টিয়ান হাইগেনস (১৬৫৭) এই বিষয়ের উপর বিস্তারিত আলোচনা করেন।
এফ.এন.ডেভিডের গেমস, গডস এন্ড গাম্বলিং ISBN 978-0-85264-171-2 হতে:
শামীম আরা টলি
জন্ম ও শিক্ষা
শামীম আরা টলি ১৯৫৭ সালের ১৭ আগস্ট ঢাকার শান্তিনগরে জন্মগ্রহণ করেন। তার পিতা ছিলেন ওয়াজেদুল হক খান। ঢাকা স্টাফ ওয়েলফেয়ার সরকারী প্রাথমিক বিদ্যালয় থেকে প্রাথমিক শিক্ষা শেষ করে ১৯৭৩ সালে টি এন্ড টি হাই স্কুল থেকে মাধ্যমিক পাশ করেন। ১৯৭৫ সালে ইডেন কলেজ থেকে উচ্চ মাধ্যমিক ও ১৯৭৭ সালে জগন্নাথ কলেজ থেকে ডিগ্রি পাশ করেন।
জীবনী
শৈশবে তিনি আজাদ স্পোর্টিং ক্লাবে খেলা শিখেছেন। ১৯৭০ সালে পাকিস্তানের পাঞ্জাবে অনুষ্ঠিত ক্রীড়া প্রতিযোগিতায় ১০০ ও ২০০ মিটার দৌড়ে তৃতীয় এবং চতুর্থ ও ১০০ মিটার রিলেতে দ্বিতীয় স্থান অর্জন করেন। ১৯৭৩ সাল থেকে তিনি বেশ কয়েকবছর জাতীয়ভাবে স্বর্নপদক লাভ করেন।
১৯৭৭ সালের পর তিনি আর কোন খেলা থেকে অবসর নিয়ে কোচিং শুরু করেন। ১৯৯৩ সালে ঢাকায় অনুষ্ঠিত সাফ গেমনসহ বেশ কিছু প্রতিযোগিতায় বিচারকের দায়িত্ব পালন করেন। ১৯৯৭ সালে তিনি তিনি সব ধরনের ক্রীড়া থেকে অবসর গ্রহণ করেন।
১৯৭৮ সালে তিনি আরেক ক্রীড়াবিদ জহরুল হক রতনেকে বিয়ে করেন। তাদের এক মেয়ে ও এক ছেলে সন্তান আছে। তিনি ২০১১ সালের ২৪ ফেব্রুয়ারি কিডনী রোগে আক্রান্ত হয়ে মৃত্যুবরণ করেন। তিনি ২০১০ সালে মরনোত্তর জাতীয় ক্রীড়া পুরস্কার লাভ করেন।
গড়ফা ধীরেন্দ্রনাথ মেমোরিয়াল বালক উচ্চ বিদ্যালয়
গড়ফা ধীরেন্দ্রনাথ মেমোরিয়াল বালক উচ্চ বিদ্যালয় হল ভারতের কলকাতার গারফায় অবস্থিত একটি বিদ্যালয়। এটি একটি ছেলেদের বিদ্যালয়। এটি পশ্চিমবঙ্গ মাধ্যমিক শিক্ষা বোর্ড ও পশ্চিমবঙ্গ উচ্চ মাধ্যমিক শিক্ষা পরিষদের অধিভুক্ত।
সর্ব ভারতীয় চলচ্চিত্র
সর্ব ভারতীয় চলচ্চিত্র (Pan-Indian films) হলো ভারতীয় চলচ্চিত্রের সাথে সম্পর্কিত তেলেগু সিনেমার সাথে মূলধারার বাণিজ্যিক চলচ্চিত্র হিসাবে উদ্ভূত একটি শব্দ, যা সারা দেশের দর্শকদের কাছে বিশ্ব বাজারে ছড়িয়ে পড়ে। আন্দোলনটি ২০১৫ সাল থেকে বাহুবলী: দ্য বিগিনিং এর সাফল্যের পরে ব্যাপক জনপ্রিয়তা লাভ করে। প্যান-ইন্ডিয়ান ফিল্ম শব্দটি এমন একটি চলচ্চিত্রের জন্য ব্যবহৃত হয় যা একই সাথে তেলুগু, তামিল, মালায়ালাম, কন্নড় এবং হিন্দির মতো একাধিক ভাষায় মুক্তি পায়। যার লক্ষ্য দর্শকদের সংখ্যা সর্বাধিক করা এবং আয় বাড়ানো। এই জাতীয় চলচ্চিত্রগুলি ভাষাগত ও সাংস্কৃতিক বাধা পেরিয়ে সারা দেশের দর্শকদের কাছে পৌঁছনোর চেষ্টা করে।
পটভূমি
ভারতীয় চলচ্চিত্র বিভিন্ন ভাষার চলচ্চিত্র শিল্পের সমন্বয়ে গঠিত। চলচ্চিত্রগুলি প্রায়শই অন্যান্য ভাষায় পুনঃনির্মাণ করা হয়। অথবা চলচ্চিত্রগুলি অন্যান্য ভাষায় ভাষান্তর করা হয় এবং একই মুক্তির তারিখে বা পরবর্তী তারিখে স্থানীয় শিরোনাম সহ মুক্তি পায়। দিলওয়ালে দুলহনিয়া লে যায়েঙ্গে এবং এন্থিরানের মতো চলচ্চিত্রগুলি অন্যান্য ভারতীয় ভাষায় ভাষান্তর করা হয়েছিল এবং তাদের মূল সংস্করণগুলির সাথে মুক্তি পেয়েছিল।
টাইমস অব ইন্ডিয়ার মতে, প্রথম সর্ব ভারতীয় চলচ্চিত্র হল ১৯৫৯ সালের কন্নড় সিনেমা মহিষাসুর মার্দিনী। যা ৮টি ভাষায় মুক্তি পায়। কিন্তু এরপর থেকে আর কোনো ছবি চারটির বেশি ভাষায় মুক্তি পায়নি।
২০১০-এর দশক থেকে দক্ষিণ ভারতের চলচ্চিত্র হিন্দিতে ডাবিং এবং সম্প্রচার একটি নিয়মিত অভ্যাস হয়ে ওঠে। যার মাধ্যমে তেলেগু সিনেমা এবং তামিল সিনেমা দেশব্যাপী জনপ্রিয়তা লাভ করে। বেশিরভাগ চলচ্চিত্রের মূল সংস্করণ প্রকাশের কয়েক সপ্তাহ বা মাস পরে ডাব করা হয়। যা দঙ্গল (২০১৬) ও এম.এস. ধোনি: দ্য আনটোল্ড স্টোরি (২০১৬) এর মতো কয়েকটি ছাড়া তেলেগু/তামিল চলচ্চিত্রগুলির মতো জনপ্রিয়তা অর্জন করতে পারেনি। সময়ের সাথে সাথে কন্নড় এবং মালয়ালাম চলচ্চিত্রের ভাষান্তর হতে থাকে।
আভা মাইতি
আভা মাইতি (আ. ২২ এপ্রিল ১৯২৩ — ৩ জুলাই ১৯৯৪) ভারতের স্বাধীনতা সংগ্রামী ও রাজনৈতিক কর্মী ছিলেন। এছাড়াও তিনি সাংবাদিক, বিভিন্ন পত্রপত্রিকার সম্পাদক, একাধিক সংগঠনের সভাপতি ও প্রতিষ্ঠাতা ছিলেন। রাজনৈতিক কৃতিত্ব এবং  সামাজিক অবদানের জন্য তাঁকে "অগ্নীকন্যা" বলে অভিহিত করা হয়। তিনি বতর্মান পূর্ব মেদিনীপুর জেলার, খেজুরী থানার কলাগেছিয়া গ্রামে জন্মগ্রহণ করেছিলেন। তাঁর শিক্ষক পিতা ও পশ্চিমবঙ্গের প্রথম শিক্ষামন্ত্রী নিকুঞ্জ বিহারী মাইতি এবং মাতা অহল্যা দেবী দুজনেই ছিলেন স্বাধীনতা সংগ্রামী। ব্যক্তিগত জীবনে তিনি সারাজীবন অবিবাহিতা ছিলেন।
শিক্ষা
সক্রিয় বিপ্লব এবং রাজনৈতিক কর্মকান্ডের সঙ্গে জড়িয়ে থাকার কারণে স্বচ্ছন্দে শিক্ষা সম্পন্ন হয়নি আভার। কলাগেছিয়া গ্রামে প্রাথমিক শিক্ষা শেষ করে বেথুন বালিকা বিদ্যালয়ে ভর্তি হলেও শেষে ১৯৪০ সালে ম্যাট্রিকুলেশন এবং ১৯৪২ এবং আই.এ  পাশ করেন প্রাইভেটে।এরপর ১৯৪৪ এ বেথুন থেকে বি এ এবং ১৯৪৭ এল এল বি পাশ করেন কলকাতা বিশ্ববিদ্যালয় থেকে।
রাজনৈতিক জীবন
১৯৪২ সালে খেজুরীতে সক্রিয়ভাবে ভারতছাড়ো আন্দোলনে যোগ দেন আভা এবং পুলিশি অত্যাচারের হাত থেকে বাঁচতে জানাহাবাদের গণেশ মন্ডল বা বড়বাড়ির কামদেব মন্ডল, প্রমুখের বাড়ীতে আত্মগোপন করে ছিলেন। শিক্ষা শেষে দেশের কাজে মন দেন। ১৯৫২-৫৮ প্রদেশ কংগ্রেস মহিলা শাখার সম্পাদিকা এবং নিখিল ভারত কংগ্রেস কমিটির সদস্যা হন। ১৯৬২ এবং ১৯৬৭ সালে দুবার ভগবানপুর কেন্দ্রে জয়ী হয়ে ডাঃ বিধান চন্দ্র রায়ের মন্ত্রী সভায় উদ্বাস্তু কল্যান- পূনর্বাসন স্বরাষ্ট্র দপ্তরের (নির্বাচন এবং সংবিধান) ভারপ্রাপ্ত পূর্ণ মন্ত্রী হন। ১৯৭৭ সালে পাঁশকুড়া লোকসভা কেন্দ্র থেকে জয়লাভ করে মোরারজি দেশাই মন্ত্রী সভায় শিল্প দপ্তরের রাষ্ট্র মন্ত্রী হন। ১৯৭১ সালে কানাডার ফেডেরেশন অফ প্রোফেশনাল উইমেন-এর দ্বাদশ কংগ্রেসে অংশগ্রহণ করেন। এছাড়া, ইওরোপেও গিয়েছেন। বাংলাদেশের সপক্ষে জনমত গঠনের জন্য পাড়ি দিয়েছেন তাইল্যান্ড, জাপান, আরব আমিরশাহী, সুইৎজারল্যান্ড, জার্মানি এবং মার্কিন যুক্তরাষ্ট্রে।
পশ্চিমবঙ্গে উদ্বাস্তু সমস্যার মোকাবিলা
১৯৬০ সাল নাগাদ ভারত সরকার নতুন উদ্বাস্তুদের পুনর্বাসন অস্বীকার করতে থাকে। আভা সেই সময় ত্রাণ এবং পুনর্বাসন মন্ত্রী। ১৯৫৮-এর পর পশ্চিমবঙ্গে সরকারিভাবে আর কোনও উদ্বাস্তু পুনর্বাসন বা রিফিউজি ক্যাম্প দেখা যায় না; এমনকি পূর্ব বঙ্গ থেকে আসা মানুষকে উদ্বাস্তু হিসেবে স্বীকৃতি দেওয়াই বন্ধ করে দেয় সরকার। সরকারের তরফে যাঁরা এই সমস্যার মোকাবিলা করছিলেন, অর্থাৎ, প্রফুল্ল সেন (১৯৫৭-৬১) এবং তাঁর উত্তরসূরি আভা মাইতিকে(১৯৬২-৭) সরকারী নিয়মবিধির আড়ালেই লুকোতে হয়। ১৯৬০ থেকে কেন্দ্রীয় সরকারকে ক্রমাগত চাপ দিতে থাকেন তাঁরা, পশ্চিমবঙ্গ থেকে আরও বেশি সংখ্যক উদ্বাস্তুকে স্বীকৃত করার ক্ষেত্রে। অবশেষে, ১৯৬২ সালে কেন্দ্রীয় সরকার বাধ্য হয় প্রাথমিকভাবে যারা দন্ডকারণ্যে যেতে অস্বীকার করেছিল, সেইসব উদ্বাস্তুদের তবেই স্বীকৃতি দিতে যদি তারা কৃষিজীবী হয়ে থাকে। এছাড়াও, রাজশাহির দাঙ্গার পর ১৯৬২ সালের এপ্রিল মাসের পর যেসব নতুন উদ্বাস্তুরা পশ্চিমবঙ্গে এসেছেন, তাঁদেরও গ্রহণ করার জন্য কেন্দ্রীয় সরকারকে বারংবার অনুরোধ করেন আভারা। ফলস্বরূপ, ১০০৮ জন সাঁওতালকে দন্ডকারণ্যে পাঠানো হয়।
এডমন্টন জার্নালে ছাপা সাক্ষাৎকার
১৯৭১ সালের জুলাই মাসে ছাপা কানাডার এডমন্টন জার্নাল-এর এক সাক্ষাৎকারে আভা মাইতি জানিয়েছিলেনঃ বাংলাদেশ থেকে আসতে থাকা শরণার্থীদের বিরত করার জন্য অবিলম্বে পরিস্থিতির মোকাবিলা প্রয়োজন এবং "তাঁরা যেন সম্পূর্ণ অক্ষত অবস্থায় প্রত্যাবর্তন করতে পারেন তার জন্য প্রতিশ্রুতির প্রয়োজন"। তিনি আরও জানান, "ইয়াহিয়াকে অবিলম্বে পদত্যাগ করতে হবে এবং বাংলাদেশের নির্বাচিত প্রতিনিধির কাছে ক্ষমতা হস্তান্তর করতে হবে"। এই সাক্ষাৎকারের কথা ছাপা হয়েছিল ১৫ই জুলাই ১৯৭১-এর হিন্দুস্তান স্ট্যান্ডার্ড-এর পাতায়, যাতে বলা হয়েছে, আভার দৃঢ় বিশ্বাস, "পূর্ব বাংলার অশান্ত পরিস্থির এটিই একান্ত সমাধান"। হিন্দুস্তান স্ট্যান্ডার্ড-এ আরও লেখা হয় যে, সারা বিশ্বের কাছে আভা বাংলাদেশের বিষয়টিকে গুরুত্ব দিয়ে দেখার জন্য আর্জি জানিয়েছেন এবং জোরের সঙ্গে বলেছিলেন "পাকিস্তান যেন পূর্ব বাংলা থেকে তার হাত সরিয়ে নেয়"। আভা বলেছিলেন ভারতের মত নয় যুদ্ধে গিয়ে এই পরিস্থিতির মোকাবিলা করা; বরং সারা বিশ্বের সম্মীলিত মতকে গঠিত করেই এর মিমাংসার কথা ভাবা হয়েছে-- "সৈন্যের দ্বারা এর সমাধান হতে পারেনা"।
সমাজসেবা
আজন্ম জাতপাত, ধর্ম, সংকীর্ণতার উর্দ্ধে থাকা আভা নারী কল্যাণ,শিক্ষার সম্প্রসারণ,গ্রামীন রাস্তাঘাট সংস্কার সহ বহু সামাজিক কাজকর্ম করেছেন। সমাজের দুর্বল শ্রেণী এবং গ্রামীণ মানুষের উন্নয়নের জন্য প্রভূত কাজ করেছেন আজীবন। বহু শিক্ষাপ্রতিষ্ঠান তাঁর উদ্যোগে তৈরি হয়েছে, যেমন বাজকুল মিলনী মহাবিদ্যালয় (১৯৬৪)। নরঘাট (মাতঙ্গিনী সেতু) সেতু নির্মানে মুখ্য ভূমিকা নিয়েছিলেন তিনি।
গ্রন্থরচনা এবং সম্পাদকীয় কাজকর্ম
সমাজ ও নারী (১৯৭৮) আভার রচিত গ্রন্থ। এছাড়া তিনি সত্যাগ্রহ পত্রিকার সম্পাদক ছিলেন; যুগের ডাক পত্রিকার সম্পাদকীয় বোর্ডের চেয়ারম্যানও ছিলেন।
বিরোধীপক্ষের হাতে নিগ্রহ
যদ্দুর জানা যায়, বিরোধী কম্যুনিস্ট বিধায়কেরা তাঁর সিটের ওপর আলতা মাখিয়ে রেখে তাঁকে অপদস্থ করতে চেয়েছিলেন। ১৯৭১ সালের ৩১শে অগাস্ট মেদিনীপুর কংগ্রেস কার্য্যালয়ে নব কংগ্রেসের যুব কর্মীদের দ্বারাও লাঞ্ছিত হন তিনি। এই ঘটনার প্রতিবাদে এবং দলীয় সিদ্ধান্ত অনুযায়ী পার্ক স্ট্রিটের মোড়ে গান্ধীজীর মূর্তির সামনে অনশনেও বসেন আভা।
নান্দাইল পৌরসভা
নামকরণ
এক সময়ে নন্দদুলাল নামের এক জমিদার ছিলেন। জমিদারি সীমানা তিনি নির্ধারণ করেছিলেন আইলের মাধ্যমে। মোগল আমলে এ এলাকার জনগণের নিকট থেকে জমির খাজনা আদায় করা খুবই দুরূহ ছিল। নন্দলাল প্রজাদের সঙ্গে ভাল সম্পর্ক তৈরি করে খাজনা আদায়ে সাফল্য লাভ করেন। তখন থেকেই এ এলাকার নাম তার নামানুসারে নান্দাইল রাখা হয়। নন্দ দুলালের "নন্দ"। এর সঙ্গে আইল অপভ্রংশ যুক্ত হয়ে নান্দাইল নামকরণ হয়।
অবস্থান ও সীমানা
উত্তরে ঈশ্বরগঞ্জ, পূর্বে কেন্দুয়া উপজেলা, দক্ষিণে হোসেনপুর উপজেলা এবং পশ্চিমে গফরগাঁও।
প্রশাসনিক এলাকা
নান্দাইল পৌরসভা ৯টি ওয়ার্ডে বিভক্ত। ময়মনসিংহ জেলার নান্দাইল উপজেলার নান্দাইল পৌরসভার ওয়ার্ডসমূহ:
ভুটানের নাগরিকদের জন্য ভিসার প্রয়োজনীয়তা
ভুটানের নাগরিকদের জন্য ভিসার প্রয়োজনীয়তা হলো অন্যান্য রাষ্ট্রের কর্তৃপক্ষ দ্বারা ভুটানের নাগরিকদের উপর আরোপিত প্রশাসনিক এন্ট্রি বিধিনিষেধ। ২০১৪ সালে, একজন ভুটানের পাসপোর্টধারী ৫১টি দেশে ভিসা মুক্তভাবে বা আগমনের পর ভিসা নিয়ে পরিদর্শন করতে পারতেন যা ভূটানের পাসপোর্টকে বিশ্ব র‌্যাংকিঙ্ক-এ ৭৭তম স্থানে উন্নীত করে। ১ জানুয়ারি ২০১৭ মোতাবেক, একজন ভূটানের পাসপোর্টধারী ৫১টি দেশে এবং অঞ্চলে ভিসা মুক্তভাবে বা আগমনের পর ভিসা নিয়ে পরিদর্শন করতে পারেন, যা স্বাধীন ভ্রমণে যাত্রাকালের ক্ষেত্রে ভূটানের পাসপোর্টকে ৮৫তম ক্রমতালিকায় নিয়ে আসে।
ভিসার প্রয়োজনীয়তা মানচিত্র
centre|thumb|850x850px|ভুটানের নাগরিকদের জন্য ভিসার প্রয়োজনীয়তা মানচিত্র{{legend|#ff0000|ভুটান}}{{legend|#22b14c|ভিসা মুক্ত প্রবেশাধিকার}}{{legend|greenyellow|আগমনের পর ভিসা}}{{legend|#61c09a|ই-ভিসা}}{{legend|#79D343|আগমনকালে বা অনলাইনে ভিসা উপলব্ধ}}{{legend|#C0C0C0|ভিসার প্রয়োজন}}
টেন্ডাই চাতারা
টেন্ডাই ল্যারি চাতারা (জন্ম: ২৮ ফেব্রুয়ারি, ১৯৯১) চিমানিমানি জেলায় জন্মগ্রহণকারী জিম্বাবুয়ের আন্তর্জাতিক ক্রিকেটার। জিম্বাবুয়ে জাতীয় ক্রিকেট দলের অন্যতম সদস্য টেন্ডাই চাতারা ফাস্ট বোলিং করে থাকেন। লম্বাটে গড়নের অধিকারী হওয়ায় তিনি তার কার্যকরী পেস বোলিং করে ডানহাতি ব্যাটসম্যানদের উপর আধিপত্য বিরাজ করছেন। ঘরোয়া ক্রিকেটে মাউন্টেনিয়ার্স ক্রিকেট দলে খেলছেন।
প্রারম্ভিক জীবন
২০০৯ সালে মাউন্টেনিয়ার্স ক্রিকেট দলের হয়ে প্রথম-শ্রেণীর ক্রিকেটে অভিষেক ঘটে তার। বিদ্যালয় জীবনে তেমন মেধাবীসম্পন্ন না হলেও নিজ দেশের সর্বাপেক্ষা প্রতিশ্রুতিশীল ও উদীয়মান পেসারের মর্যাদা লাভ করেছেন। ক্রিকেট জগতে প্রবেশের পূর্বে প্রাকৃতিকভাবে গড়া শরীর নিয়ে নিজ শহর মনিকাল্যান্ডে ২০০ ও ৪০০ মিটার দৌঁড়ে প্রতিনিধিত্ব করেছেন। ২০১০ সালে আইসিসি অনূর্ধ্ব-১৯ ক্রিকেট বিশ্বকাপে জিম্বাবুয়ের অনূর্ধ্ব-১৯ দলে খেলেন ও বড়দের দলে একটি একদিনের আন্তর্জাতিকে অংশ নিয়েছেন। এছাড়াও, ২০০৯ সালের আইসিসি আন্তর্মহাদেশীয় কাপে জিম্বাবুয়ে একাদশের প্রতিনিধিত্ব করেছেন। ২০১১ সালে জিম্বাবুয়েতে অনুষ্ঠিত ত্রি-দেশীয় সিরিজে অস্ট্রেলিয়া ও দক্ষিণ আফ্রিকা এ দলের বিরুদ্ধে অংশগ্রহণ করেন।
খেলোয়াড়ী জীবন
ঘরোয়া ক্রিকেটে সফলতা লাভ করায় জিম্বাবুয়ে ক্রিকেটের নির্বাচকমণ্ডলী তাকে বড়দের টুয়েন্টি২০ আন্তর্জাতিক দলে অন্তর্ভুক্ত করেন। ১৩ জুন, ২০১০ তারিখে হারারেতে অনুষ্ঠিত ২য় টুয়েন্টি২০ আন্তর্জাতিকে সফরকারী ভারত দলের বিপক্ষে তার অভিষেক ঘটে। ইউসুফ পাঠানকে আউট করে আন্তর্জাতিক পর্যায়ে তিনি তার প্রথম উইকেট লাভ করেন। ঐ সিরিজে ভারত ২-০ ব্যবধানে জয়ী হয়।
ক্রিকেট বিশ্বকাপ
জিম্বাবুয়ে ক্রিকেট কর্তৃপক্ষ ৭ জানুয়ারি, ২০১৫ তারিখে প্রকাশিত ২০১৫ সালের ক্রিকেট বিশ্বকাপের জন্য চাতারা-সহ ১৫-সদস্যের চূড়ান্ত তালিকা প্রকাশ করে। ১৯ ফেব্রুয়ারি, ২০১৫ তারিখে স্যাক্সটন ওভালে অনুষ্ঠিত গ্রুপ-পর্বের দ্বিতীয় খেলায় ১৯-বছর পর খেলতে আসা সংযুক্ত আরব আমিরাতের বিপক্ষে ৪ উইকেটে জয়ী জিম্বাবুয়ে দলে গুরুত্বপূর্ণ অবদান রাখেন তিনি। খেলায় তিনি ৪২ রানে তিন উইকেট লাভ করেন। পরবর্তীতে তার এ অসামান্য নৈপুণ্যে জিম্বাবুয়ে দল সফলতার সাথে চতুর্থ সর্বোচ্চ রানকে তাড়া করে বিজয়ী হয়।
টাইপ ০৫৪ ফ্রিগেট
টাইপ ০৫৪ (ন্যাটো কোডনাম জিয়াংকাই ১) ফ্রিগেট হল পিপল'স লিবারেশন আর্মি নেভি সারফেস ফোর্সে ২০০৫ সালে যুক্ত হওয়া চীনা বহুমুখী যুদ্ধজাহাজ। তারা ০৫৩এ এইচ ৩ ফ্রিগেট এর পরিবর্তে যুক্ত হয়। এই মডেলের মাত্র দুটো জাহাজ, ৫২৫ মাআনষান এবং ৫২৬  ওয়েনঝোহু উৎপাদন করা হয়, VLS যুক্ত আরো উন্নত ধরনের ০৫৪এ ফ্রিগেট জাহাজের কাজ শুরুর আগে।
নকশা
টাইপ ০৫৪ গোপনীয় হাল (হুল) নকশা ঢালু উপরিভাগ, রাডার পরিষ্কার উপাদান এবং কম উপরিকাঠামো গোলমাল সরিয়ে ফেলে দিয়েছে।
প্রধান বিরোধী জাহাজ আর্মামেন্ট ছিল ওয়াইজে-৮৩ সমুদ্র-চারজনকে অ্যান্টি-শিপ র দুই চার মোবাইল লঞ্চার এটা বজায় রাখা দপ্তরে-৭ স্যাম, উন্নত সংস্করণ, ফরাসি ক্রোটালে, ০৫৩ জ 3; পূর্ববর্তী থেকে টাইপ করুন সদর দপ্তর-৭ স্বয়ংক্রিয় রিলোডেট মধ্যে সংরক্ষিত ১৬ জন্য অগ্নি প্রস্তুত ৮ টি মোবাইল লঞ্চার ছিল। শর্ট রেঞ্জের ডিফেন্স নিয়ে চারটি একে-৬৩০ সিআইডব্লুএস ছোটো উন্নত ছিল। ১০০ মিমি মূল বন্দুক একই ভিত্তি ফরাসি ডিজাইন, সওয়ার হয়েছে।
দুটি জাহাজ ৮ সিওডিএডি টাইপ ১৬ পিএ৬ চালিত হয় এসটিসি মেরিন ডিজেল এসইএমটি পইেলস্টিক দ্বারা নকশা করা ইঞ্জিন, প্রতিটি ৬,৩৩০ এইচপি। অনুমতির জন্য ইঞ্জিন তৈরিতে বিক্রি হয়েছে চীন এপ্রিল ২০০২, যেখানে তারা শানসি ডিজেল ইঞ্জিন কারখানা তৈরি হয়েছিল। অন্যান্য রিপোর্ট দাবি করে প্রতিটি জাহাজ দুই বা চার) টাইপ ১৬ বাবা এসটিসি এবং দুই এমটিইউ ২০ভি ৯৫৬ টিবি ৯২ ডিজেল দ্বারা  চালিত হয়।
লা ফ্রিগেটের সাথে তুলনা
ফরাসি প্রদক্ষিণা টাইপ 054 " লা ফায়েট্টে "-শ্রেণীর ফ্রিগেটের আকার ও ভিটেমাটি থেকে উচ্ছেদ হওয়ার। এছাড়া চীনা ফ্রেঞ্চ বা ফরাসি এসেছে, ইলেকট্রনিক্স এবং অস্ত্র ব্যবহার করা। ফরাসি এই ১৯৮০র দশকে চীনে রপ্তানি, এবং পরে উত্পাদনের লাইসেন্স দেওয়া। এই ব্যবস্থা সে রকম ১৯৮০ সালে "লা ফায়েট্টে" -এ ব্যবহার করা হয়েছে।
আদিবাসী ব্যবস্থা আরো উন্নত অনুপাতে বেশি বড় সমসাময়িক টাইপ 054A frigate-র অন্তর্ভুক্ত।
আমেদেও অ্যাভোগাড্রো
লরেঞ্জো রোমানো আমেদেও কার্লো অ্যাভোগাড্রো, কোয়ারেগনা এবং সেরেতোর কাউন্ট  (, এছাড়াও,   ৯ আগস্ট ১৭৭৬ – ৯ জুলাই ১৮৫৬) একজন ইতালীয় রসায়নবিদ। তিনি বর্তমানের অ্যাভোগাড্রোর সূত্র নামের আণবিক তত্ত্বের জন্য অধিক সমাদৃত। এই সূত্রানুযায়ী, নির্দিষ্ট তাপমাত্রা ও চাপে একই আয়তনের গ্যাসসমূহে একই সংখ্যক অণু থাকবে। তাকে সম্মান জানাতে ১ মোলে প্রাথমিক সত্তার (পরমাণু, অণু, আয়ন বা অন্য কণা) পরিমাণ, 6.022 কে অ্যাভোগাড্রো ধ্রুবক নামকরণ করা হয়েছে, যা সাতটি মৌলিক এসআই এককের মধ্যে অন্যতম, যাকে NA দ্বারা প্রকাশ করা হয়।
জীবনী
আমেদেও অ্যাভোগাড্রো ১৭৭৬ খ্রিষ্টাব্দে সার্ডিনিয়া কিংডমের তুরিনে (বর্তমানে ইতালির অংশ) এক সম্ভ্রান্ত পরিবারে জন্মগ্রহণ করেছিলেন। তিনি ২০ বছর বয়সে যাজকীয় অনুশাসন বিষয়ে স্নাতক হন এবং অনুশীলন শুরু করেন। খুব শীঘ্রই তিনি নিজেকে পদার্থবিজ্ঞান এবং গণিতের (তখন ইতিবাচক দর্শন বলা হতো) দিকে উত্সর্গ করেছিলেন, এবং ১৮০৯ সালে ভেরসেলির একটি লাইসোতে (উচ্চ বিদ্যালয়) পড়াতে শুরু করেছিলেন। তার পরিবার সেখানেই বসবাস করত এবং সেখানে তাদের কিছু সম্পত্তিও ছিল।
১৮১১ সালে তিনি Essai d'une manière de déterminer les masses relatives des molécules élémentaires des corps, et les proportions selon lesquelles elles entrent dans ces combinaisons ("কোনো পদার্থের অনুগুলির আপেক্ষিক ভর এবং অনুগুলি কি অনুপাতে পদার্থটিতে অবস্থান করে তা নির্ণয় বিষয়ক একটি প্রবন্ধ ") শিরোনামে একটি নিবন্ধ প্রকাশ করেছিলেন, যার মধ্যে "অ্যাভোগাড্রো অনুকল্প" অন্তর্ভুক্ত ছিল। অ্যাভোগাড্রো এই প্রবন্ধটি জিন-ক্লড ডেলামেথেরির Journal de Physique, de Chimie et d'Histoire naturelle ("পদার্থবিজ্ঞান, রসায়ন এবং প্রাকৃতিক ইতিহাসের সাময়িকী")-এ জমা দিয়েছেন।
১৮২০ সালে তিনি তুরিন বিশ্ববিদ্যালয়ে পদার্থবিজ্ঞানের অধ্যাপক হন। তুরিন তখন প্রথম ভিক্টর এমমানুয়েল এর অধীনে সার্ডিনিয়ার পুনঃপ্রতিষ্ঠিত সেভোয়ার্ড কিংডমের রাজধানী ছিল। অ্যাভোগাড্রো ১৮২১ সালের বিপ্লব আন্দোলনে সক্রিয় ছিলেন। ফলস্বরূপ, তিনি ১৮২৩ সালে তার পদটি হারিয়েছিলেন ( বিশ্ববিদ্যালয়টির আনুষ্ঠানিক ঘোষণা হিসাবে, এটি ছিল "এই আকর্ষণীয় বিজ্ঞানীকে ভারী শিক্ষাদানের দায়িত্ব থেকে বিশ্রাম দেওয়া হলো, যাতে তিনি তার গবেষণাগুলিতে আরও ভাল মনোযোগ দিতে সক্ষম হন")। অবশেষে, রাজা চার্লস অ্যালবার্ট ১৮৪৮ সালে একটি সংবিধান (স্ট্যাটুটো আলবার্টিনো) মঞ্জুর করেছিলেন। এর আগে অ্যাভোগাড্রো ১৮৩৩ সালে তুরিনের বিশ্ববিদ্যালয়ে ফিরে এসেছিলেন, যেখানে তিনি আরও বিশ বছর অধ্যাপনা করেছিলেন।
অ্যাভোগাড্রোর ব্যক্তিগত জীবন সম্পর্কে খুব কমই জানা যায় যা নিখুঁত ও ধর্মীয় বলে মনে হয়। তিনি ফেলিসিতা মাজেকে বিয়ে করেছিলেন এবং তাদের ছয় সন্তান ছিল। অ্যাভোগাড্রো পরিসংখ্যান, আবহাওয়া এবং ওজন এবং পরিমাপ নিয়ে কাজ করেছেন (তিনি পাইডমন্টে মেট্রিক সিস্টেম প্রবর্তন করেছিলেন) এবং পাবলিক ইন্সট্রাকশন সম্পর্কিত রয়্যাল সুপিরিয়র কাউন্সিলের সদস্য ছিলেন।
তিনি ১৮৫৬ সালের ৯ জুলাই মৃত্যুবরণ করেন।
সাফল্য
আণবিক তত্ত্বে অ্যাভোগাড্রোর অবদানকে সম্মান জানাতে প্রতি মোল পদার্থে অণুর সংখ্যা NA কে "অ্যাভোগাড্রো ধ্রুবক" নামকরণ করা হয়েছে। এই ধ্রুবকের মান হলো অ্যাভোগাড্রো ধ্রুবক ব্যবহার করে রাসায়নিক বিক্রিয়ার সংখ্যা হিসাব করা হয়। এর ফলে রসায়নবিদগন কোন বিক্রিয়ায় কতটুকু উৎপাদ উৎপন্ন হবে তা খুবই নিখুঁত ও নির্ভুলতার সাথে নির্ণয় করতে পারেন।
অ্যাভোগাড্রোর সূত্র অনুযায়ী একই আয়তনের (একই তাপমাত্রা এবং চাপে) সকল গ্যাসের ভর যথাক্রমে তাদের আণবিক ভর ের সাথে সম্পর্কিত। সুতরাং, কোনো নমুনার জ্ঞাত পরিমাণের ভর থেকে একটি গ্যাসের আপেক্ষিক আণবিক ভর গণনা করা যেতে পারে।
১৮০৮ সালে জোসেফ লুই গে-লুস্যাক আয়তন (এবং গ্যাসগুলির সংমিশ্রণ) সম্পর্কে তার সূত্র প্রকাশের পর অ্যাভোগাড্রো এই অনুকল্পটি বিকশিত করেছিলেন। অ্যাভোগাড্রোকে সবচেয়ে বড় যে সমস্যার সমাধান করতে হয়েছিল তা হলো পরমাণু এবং অণু সম্পর্কিত সসময়ের বিভ্রান্তি। তাঁর অন্যতম গুরুত্বপূর্ণ অবদান হলো স্পষ্টভাবে একটি অপরটির থেকে আলাদা করা। তিনি উল্লেখ করেছিলেন যে গ্যাসগুলি অণু দ্বারা গঠিত এবং এই অণুগুলি পরমাণুর সমন্বয়ে গঠিত। (উদাহরণস্বরূপ, জন ডাল্টন এই সম্ভাবনাটি বিবেচনা করেননি।) অ্যাভোগাড্রো আসলে "পরমাণু" শব্দটি ব্যবহার করেননি কারণ "পরমাণু" এবং "অণু" শব্দ দুটি প্রায় কোনও পার্থক্য ছাড়াই তখন ব্যবহার করা হতো। এছাড়াও, তিনি ওজন থেকে পৃথক হিসেবে ভরের সংজ্ঞার প্রতি আরও মনোযোগ দিয়েছিলেন।
১৮১৫ সালে গ্যাসের ঘনত্ব সম্পর্কে তিনি Journal de Physique (পদার্থবিজ্ঞান সাময়িকী)-তে Mémoire sur les masses relatives des molécules des corps simples, ou densités présumées de leur gaz, et sur la constitution de quelques-uns de leur composés, pour servir de suite à l'Essai sur le même sujet (একই বিষয় সম্পর্কিত প্রবন্ধের পরিপ্রেক্ষিকে প্রাথমিক অণুসমূহের আপেক্ষিক ভর, বা গ্যাসগুলির প্রস্তাবিত ঘনত্ব এবং তাদের কয়েকটি মিশ্রণের সংস্থাগুলি সম্পর্কিত টীকা) শিরোনামের নিবন্ধ প্রকাশ করেছিলেন।
১৮২১ সালে তিনি আরও একটি গবেষণাপত্র, Nouvelles considérations sur la théorie des proportions déterminées dans les combinaisons, et sur la détermination des masses des molécules des corps (মিশ্রণে নির্ধারিত অনুপাতের তত্ত্ব সম্পর্কিত নতুন বিবেচনা এবং পরমাণুর ভর নির্ধারণের বিষয়ে) প্রকাশ করেছিলেন যার পরপরই Mémoire sur la manière de ramener les composès organiques aux lois ordinaires des proportions déterminées ("নির্ধারিত অনুপাতের সাধারণ সূত্রগুলো দ্বারা জৈব যৌগ অনুসন্ধানের পদ্ধতি বিষয়ে টীকা")।
১৮৪১ সালে Fisica dei corpi ponderabili, ossia Trattato della costituzione materiale de' corpi তে তার গবেষণা ৪ খণ্ডে প্রকাশ করেন।
তত্ত্বটির প্রতিক্রিয়া
বিজ্ঞানী সম্প্রদায় অ্যাভোগাড্রোর তত্ত্বের দিকে খুব বেশি মনোযোগ দেয়নি এবং তা অবিলম্বে গৃহীত হয় নি। তিনবছর পর অঁদ্রে-মারি অম্পেয়্যার একটি অনুরূপ তত্ত্ব (তার Sur la détermination des proportions dans lesquelles les corps se combinent d'après le nombre et la disposition respective des molécules dont leurs particules intégrantes sont composées; অনুপাতের সংকল্পে যে ব্যবস্থাগুলি সংখ্যার সাথে মিলিত হয় এবং তাদের অবিচ্ছেদ্য কণাগুলি তৈরি হয় সেই কণাগুলির সংশ্লিষ্ট ব্যবস্থা অনুযায়ী সংহত হয় সেই বিষয়ে) প্রস্তাব করেছিলেন, তবে একই তাত্পর্য তাঁর তত্ত্বের প্রতিও দেখানো হয়েছিল।
কেবল চার্লস ফ্রেডেরিক গেরহার্ট এবং অগাস্ট লরেন্টের জৈব রসায়ন সম্পর্কিত অধ্যয়নগুলির মাধ্যমেই এটি প্রমাণ করা সম্ভব হয়েছিল যে অ্যাভোগাড্রোর সূত্রানুযায়ী একই পরিমাণ গ্যাসের আয়তন একই কেন।
দুর্ভাগ্যক্রমে, কিছু অজৈব পদার্থ ব্যবহার করে সম্পাদিত পরীক্ষাগুলি বিপরীত ফলাফল দিয়েছিল। অ্যাভোগাড্রোর মৃত্যুর চার বছর পরে ১৮৬০ সালে কার্লসরুহে কংগ্রেসের ঘোষণা অনুযায়ী স্ট্যানিসালাও ক্যানিজারো শেষ পর্যন্ত এটিকে সমাধান করতে সক্ষম হয়েছিলেন। তিনি ব্যাখ্যা করেছিলেন যে এই ব্যতিক্রমগুলি নির্দিষ্ট তাপমাত্রায় আণবিক বিচ্ছিন্নতার কারণে হয়েছিল এবং অ্যাভোগাড্রোর সূত্র কেবল আণবিক ভরই নয়, পারমাণবিক ভরকেও নির্ধারণ করেছিল।
১৯১১ সালে তুরিনে একটি সভা অ্যাভোগাড্রোর ১৮১১ সালের পত্রটি প্রকাশের শততম বার্ষিকী স্মরণ করে। রাজা তৃতীয় ভিক্টর এমানুয়েল উপস্থিত ছিলেন এবং রসায়নে অ্যাভোগাড্রোর দুর্দান্ত অবদানকে স্বীকৃতি দেওয়া হয়েছিল।
১৮৫৭ সালে রুডলফ ক্লসিয়াসের প্রস্তাবিত গ্যাসের গতিতত্ত্বের সাথে অ্যাভোগাড্রোর সূত্রের আরও প্রমাণ সরবরাহ করেছিলেন। ইয়াকোবুস হেনরিকুস ফান্ট হফ দেখিয়েছিলেন যে অ্যাভোগাড্রোর তত্ত্বটি দ্রবণের ক্ষেত্রেও প্রযোজ্য।
অ্যাক্সন
অ্যাক্সন (গ্রীক ἄξων অ্যাক্সন, অক্ষ থেকে), বা স্নায়ু ফাইবার বা স্নায়ুতন্তু হলো স্নায়ুকোষের একটি দীর্ঘ পাতলা প্রক্ষেপণ, যা মেরুদন্ডী প্রাণীদের মাঝে দেখা যায়। এটি নিউরন থেকে বৈদ্যুতিক উদ্দীপনা এবং ক্রিয়া বিভব দূরবর্তী কোনো স্থানে প্রেরণ করে। কিছু সংবেদনশীল নিউরন (যেমন সিউডোইউনিপোলার নিউরন) স্পর্শ এবং উষ্ণতার জন্য দায়ী থাকায় এদের অ্যাক্সনকে অভিজাত স্নায়ু তন্তু বলা হয়। এক্ষেত্রে বৈদ্যুতিক উদ্দীপনা প্রান্তীয় স্নায়ুতন্ত্র থেকে কোষদেহ এবং কোষদেহ থেকে অন্য শাখার সাথে মেরুদণ্ডের কোথাও ভ্রমণ করে। অ্যাক্সনের কর্মহীনতা সাধারণত বংশ অধিকার সূত্রে প্রাপ্ত যা পেরিফেরিয়াল এবং সেন্ট্রাল নিউরন উভয়কেই প্রভাবিত করে। স্নায়ু ফাইবারকে তিন প্রকারে শ্রেণিবদ্ধ করা হয় -১. গ্রুপ A স্নায়ু তন্তু,
-২.গ্রুপ B স্নায়ু তন্তু এবং
-৩.গ্রুপ C স্নায়ু তন্তু । এছাড়াও অন্য শ্রেণিবিন্যাসে কেবল সংবেদনশীল তন্তুগুলিকে টাইপ I, টাইপ II, টাইপ III এবং টাইপ IV হিসাবে সংঘবদ্ধ করা হয়।
নিউরনের কোষদেহ থেকে যে দুই ধরনের সাইটোপ্লাজমিক প্রোট্রুশন বের হয় তার মধ্যে একটি হলো অ্যাক্সন এবং অন্যটি হলো ডেনড্রাইট। অ্যাক্সনকে বেশ কয়েকটি বৈশিষ্ট্য দ্বারা ডেনড্রাইট থেকে পৃথক করা হয়। যার মধ্যে রয়েছে আকৃতি (ডেনড্রাইটগুলি প্রায়শই টেপার আকৃতি হয় যখন অ্যাক্সনগুলি সাধারণত একটি ধ্রুবক ব্যাসার্ধ বজায় রাখে), দৈর্ঘ্য (ডেনড্রাইটগুলো কোষদেহের চারপাশে একটি ছোট অঞ্চলে সীমাবদ্ধ থাকে যখন অ্যাক্সনগুলো অনেক দীর্ঘ হতে পারে), এবং ফাংশন (ডেনড্রাইটগুলো সংকেত গ্রহণ করে যেখানে অ্যাক্সন সংকেত প্রেরণ করে)। কিছু ধরনের নিউরনের ক্ষেত্রে কোনও অ্যাক্সন নেই এবং তাদের ডেনড্রাইটগুলো সংকেত প্রেরণ করে। কিছু প্রজাতিতে, অ্যাক্সনগুলো অ্যাক্সন বহনকারী ডেনড্রাইট নামে পরিচিত।  কোন নিউরনের একটির বেশী অ্যাক্সন থাকে না; তবে অমেরুদণ্ডী প্রাণী যেমন পোকামাকড় বা জোঁক অ্যাক্সন কখনও কখনও বেশ কয়েকটি অঞ্চল নিয়ে গঠিত যা একে অপরের থেকে কমবেশি স্বাধীনভাবে কাজ করে।
শারীরবিদ্যা
থাম্ব| একটি আদর্শ মাইলিনেটেড (মায়েলিন সিদযুক্ত) অ্যাক্সন
অ্যাক্সনগুলো একটি ঝিল্লি দ্বারা আচ্ছাদিত থাকে যা অ্যাক্সোলেমা নামে পরিচিত। অ্যাক্সনের সাইটোপ্লাজমকে অ্যাক্সোপ্লাজম বলা হয়। অ্যাক্সোপ্লাজমে নিজল দানা (Nissl Bodies) অনুপস্থিত। তার ওপর একটি স্নেহপদার্থের স্তর অবস্থিত যা মায়েলিন সিদ বা মেডুলারি আবরণ নামে পরিচিত, যা তড়িতের কুপরিবাহী। তার ওপরে নিউরিলেমা নামক আচ্ছাদন থাকে, যেটি অ্যাক্সন এর সবচেয়ে বাইরের আবরণ।
মায়েলিন সিদের ভিত্তিতে নিউরোনের প্রকারভেদ:-
একটি অ্যাক্সনের শেষ শাখাগুলোকে টেলোডেন্ড্রিয়া বলা হয়। টেলোডেনড্রিয়ার ফুলে যাওয়া প্রান্তটি অ্যাক্সন টার্মিনাল হিসাবে পরিচিত যা সাইন্যাপটিক সংযোগ গঠনকারী অন্য নিউরনের ডেনড্রন বা কোষদেহে সংযোগ দেয়। অ্যাক্সন সাধারণত অন্য নিউরনের কোষদেহের সাথে সংযোগ স্থাপন করে। কিন্তু কখনও কখনও কোনো পেশী বা গ্রন্থির কোষ—সাইন্যাপস নামক জংশনেও অ্যাক্সন সংযোগ স্থাপন করে। কিছু পরিস্থিতিতে, একটি নিউরনের অ্যাক্সন একই নিউরনের ডেনড্রাইটগুলোর সাথে একটি সাইন্যাপস গঠন করতে পারে, যার ফলে অট্যাপস হতে পারে।
ডান|থাম্ব| একটি বিচ্ছিন্ন মানব মস্তিষ্ক। এখানে গ্রে ম্যাটার (ধূসর বস্তু) এবং হোয়াইট ম্যাটার (শ্বেত বস্তু) দেখানো হয়েছে
স্টার স্পোর্টস ১
স্টার স্পোর্টস ১ একটি ক্রীড়া টেলিভিশন চ্যানেল যেটি স্টার স্পোর্টস নেটওয়ার্ক মালিকানাধীন। স্টার স্পোর্টস ভারত পুনরায় ব্র্যান্ডেড করে এবং ২০১৩ সালের ৫ নভেম্বর মধ্যরাত থেকে তাদের নতুন ব্রান্ড লোগো উন্মোচন করে। তাদের পুরনো ব্রান্ড পরিবর্তন করে নতুন ভাবে ব্রান্ড পরিবর্তন আনার পরে স্টার স্পোর্টস থেকে স্টার স্পোর্ট ১, স্টার ক্রিকেট থেকে স্টার স্পোর্টস ৩, ইএসপিএন থেকে স্টার স্পোর্ট ৪, স্টার ক্রিকেট এইচডি থেকে স্টার স্পোর্টস এইচডি এবং ইএসপএন এইচডি থেকে স্টার স্পোর্টস ২ এইচডি নামান্তর করা হয়। যদিও স্টার স্পোর্টস ৪ ও স্টার স্পোর্টস এইচডি ২ ছাড়া পুনরায় লেগো পরিবর্তন করা অপ্রাসঙ্গিক ছিল, সুতরাং অবশিষ্ট চারটি চ্যানেল ২৪ ঘণ্টা ক্রিকেট চ্যানেলে পরিণত হয়েছে।
সম্প্রচার
নিম্নলিখিত অনুষ্ঠান স্টার স্পোর্টস ভারত দ্বারা সম্প্রচার করা হয়।
ওলাঁপিক দ্য মার্সেই
ওলাঁপিক দ্য মার্সেই (অলিম্পিক মার্সেই নামেও পরিচিত) ফরাসি পেশাদার ফুটবল দল। এই ক্লাবটি বর্তমানে ফ্রান্সের শীর্ষ স্তরের ফুটবল লিগ লিগ ১-এ খেলে। এই ক্লাবটি ১৮৯৯ সালে প্রতিষ্ঠিত হয়েছে। এটি ফ্রান্সের ফুটবলের সর্ববৃহৎ এবং সবচেয়ে বেশি সাফল্যধারী ক্লাব। ওলাঁপিক মার্সেই তাদের সকল হোম ম্যাচ মার্সেইয়ের স্তাদ ভেলোদ্রোমে খেলে থাকে; যার ধারণক্ষমতা হচ্ছে ৬৭,৩৯৪। বর্তমানে এই ক্লাবের ম্যানেজারের দায়িত্ব পালন করছেন আন্দ্রে ভিয়া-বোয়া এবং সভাপতির দায়িত্ব পালন করছেন জাক-অঁরি এরো। ফরাসি গোলরক্ষক স্তিভ মঁদন্দা এই ক্লাবের অধিনায়কের দায়িত্ব পালন করছেন।
এই ক্লাবটি ১০টি লিগ শিরোপা (৯ বার লিগ ১), ১০টি কুপ দ্য ফ্রঁস এবং তিনটি কুপ দ্য লা লিগ জয় করেছে। ১৯৯৩ সালে কোচ রেমোঁ গোতলের অধীনে দলটি এসি মিলানকে ১-০ গোলে হারিয়ে প্রথম এবং একমাত্র ফরাসি ক্লাব হিসেবে উয়েফা চ্যাম্পিয়নস লিগ শিরোপা অর্জন করে। ২০১০ সালে মার্সেই প্রায় ১৮ বছর পর তাদের সাবেক ক্যাপ্টেনের দিদিয়ে দেশঁর অধীনে লিগ ওয়ান শিরোপা জিতে।
ইতিহাস
ফরাসি ক্রীড়া কর্মকর্তা রনে দ্যুফোর দ্য মঁতমিরাই ১৮৯২ সালে ওলাঁপিক দ্য মার্সেই প্রতিষ্ঠা করেন। প্রতিষ্ঠার পরের পাঁচ বছর দলটি স্পোর্টিং ক্লাব, ইউএস ফোসেন ও ফুটবল ক্লাব দ্য মার্সেই নামে পরিচিত ছিল। ১৮৯৯ সালে মার্সেই শহরের প্রতিষ্ঠাবার্ষিকীতে ওলাঁপিক দ্য মার্সেই নামটি গৃহীত হয়, ওলাঁপিক নামটি এসেছে প্রাচীন অলিম্পিক গেমস থেকে।
সম্মাননা
মার্সেই দশবার ফরাসি জাতীয় চ্যাম্পিয়নশিপ জয় করেছে, তন্মধ্যে নয়টি লিগ ওয়ান শিরোপা। মার্সেই ১০টি শিরোপা জয় করে কুপ দ্য ফ্রঁস শিরোপা জয়ের দিক থেকে দ্বিতীয়। মার্সেই ১৯৭২ ও ১৯৮৯ সালে দুইবার চ্যাম্পিয়নশিপ ও কাপ ডাবল জিতেছে। তারা একমাত্র ফরাসি দল হিসেবে ১৯৯৩ সালে উয়েফা চ্যাম্পিয়নস লিগ শিরোপা অর্জন করে।
দন্তবিজ্ঞান
দন্তবিজ্ঞান বা দন্ত্যচিকিৎসা হচ্ছে চিকিৎসা বিজ্ঞানের একটি শাখা। মুখগহ্বর, বিশেষত দন্ত্যবিন্যাস, মৌখিক শ্লৈষ্মিক ঝিল্লী এবং মুখ ও চোয়াল সংলগ্ন অথবা সম্পর্কিত বিভিন্ন গঠন বা কলা নিয়ে অধ্যয়ন, রোগ নির্ণয়, প্রতিকার ও রোগের চিকিৎসার অন্তর্ভুক্ত। যদিও সাধারণ মানুষের কাছে কেবল দাঁত সম্পর্কিত কিন্তু দন্ত্যচিকিৎসার পরিধি শুধু দাঁতেই সীমাবদ্ধ নয় বরং করোটি ও মুখের অন্যান্য গঠন আবার চোয়াল ও ললাটের সংলগ্ন গঠনের অন্তর্ভুক্ত। দন্ত্যচিকিৎসা শব্দটি এসেছে দন্তলোজি থেকে। প্রাচীন গ্রিক শব্দ ὀδούς (odoús অর্থাৎ দাঁত) - দাঁতের গঠন, ক্রমবিকাশ ও অস্বাভাবিকতার শিক্ষা দন্তলোজি। বিষয়বস্তুর সাদৃশ্যের কারণে কোন কোন জায়গায় দন্ত্যচিকিৎসা এবং মৌখিক চিকিৎসাশাস্ত্র  (মুখের বিভিন্ন সমস্যা ও রোগের শিক্ষা) দুই নামই ব্যবহৃত হয়। সামগ্রিক স্বাস্থ্যের জন্য 'দন্ত্যচিকিৎসা' অত্যন্ত গুরুত্বপূর্ণ। দাঁতের চিকিৎসা মুলত একজন দন্ত্যচিকিৎসক এবং তার সাহায্যকারীরাই (সহায়ক, যন্ত্রবিদ, থেরাপিস্ট ও অন্যান্য) করে থাকেন। বেশিরভাগ দন্ত্যচিকিৎসক ব্যক্তিগতভাবেই কাজ করে থাকেন তবে অনেকে দাঁতের হাসপাতালে অথবা অন্যান্য প্রতিষ্ঠানেও (জেলখানা, সেনাঘাটি) কাজ করেন। হরপ্পা সভ্যতা থেকে পাওয়া দেহাবশেষে ৯০০০ বছর পূর্বেও দাঁতে ছিদ্র করার প্রমাণ মিলেছে। ধারণা করা হয় চিকিৎসা বিজ্ঞানের প্রথম বিশেষ কাজ ছিল দাঁতের শল্যচিকিৎসা।
দন্ত্য চিকিৎসা
দন্ত্যচিকিৎসা মুলত মুখগহ্বর সম্পর্কিত বিষয়গুলো নিয়ে চর্চা করে। অন্যান্য আর্থ-সামাজিক গোষ্ঠির তুলনায় সুবিধাবঞ্চিতদের জন্য মুখগহ্বরের রোগগুলোই গুরুতর স্বাস্থ্য সমস্যা কারণ হল এর অধিকতর ব্যাপ্তি এবং বিশ্ব জোড়া প্রাদুর্ভাব।
দাঁতের বেশিরভাগ চিকিৎসা করা হয় দুইটি অত্যন্ত প্রচলিত মৌখিক রোগের প্রতিরোধ বা প্রতিকারের জন্য এগুলো হল দাঁতের ক্ষয়রোগ আর মাড়ির অসুখ বা পায়েরিয়া। সাধারণ চিকিৎসাগুলো হল দাঁতের পুন: প্রতিষ্ঠা, উৎপাটন বা দাঁতের অস্ত্রোপচারের মাধ্যমে অপসারণ, দাঁত স্কেলিং অথবা রুট ক্যানাল।
মার্কিন যুক্তরাষ্ট্রের সকল দন্ত্য চিকিৎসকদের কমপক্ষে তিন বছর অস্নাতক পড়াশুনা করতে হয় তবে প্রায় সকলেই একটি স্নাতক ডিগ্রী সম্পন্ন করে থাকেন। চার বছরের দন্ত্য বিদ্যালয়ে অধ্যয়নের পর তাদের "ডক্টর অব ডেন্টাল সার্জারি" (ডিডিএস) বা "ডক্টর অব ডেন্টাল মেডিসিন" (ডিএমডি) উপাধি দেয়া হয়। তবে আরো জটিল চিকিৎসা যেমন বেদনানাশক ঔষধের ব্যবহার, মুখ ও চোয়ালের অস্ত্রপচার এবং দাঁত স্থাপন করতে দন্ত্যচিকিৎসকদের আরও পড়াশুনা এবং যোগ্যতার প্রয়োজন হয়ে থাকে। তাদের সাধারণ প্রশিক্ষণের মাধ্যমেই তারা বেশিরভাগ দন্ত্য সেবা দিতে পারে যেমন স্কেলিং, রুট ক্যানাল, দাঁত উত্তোলন এছাড়া বিভিন্ন পরীক্ষা যেমন এক্স-রে ও রোগ নির্ণয়। এছাড়া দন্ত্যচিকিৎসকেরা বিভিন্ন ওষুধও নির্ধারন করে দিতে পারেন যেমন অ্যান্টিবায়োটিক, বেধনা নাশক অথবা রোগীর ব্যবস্থপনার জন্য অন্য যেকোন ওষুধ।
এছাড়া দন্ত্যচিকিৎসকেরা মৌখিক রোগ রোধের জন্য নিয়মিত, বছরে দুইবার দাঁতের মূল্যায়ন ও বিশেষজ্ঞ দ্বারা দাঁত পরিষ্কার করার পরামর্শ দিয়ে থাকেন। মুখগহ্বরের অবস্থা অন্য বিভিন্ন শারীরিক রোগের লক্ষণ নির্দেশ করতে পারে যেমন বহুমূত্ররোগ, কর্কটরোগ বা অস্টিওপরোসিস। কিছু গবেষণায় পাওয়া গিয়েছে যে মাড়ির অসুখ, বহুমূত্ররোগ, হৃদরোগ এবং নির্ধারিত সময়ের পূর্বে জন্মের মত অসুখের ঝুঁকির সাথে সম্পর্কিত।
শিক্ষা ও অনুজ্ঞাপত্র
ডাঃ জন এম. হ্যারিস মার্কিন যুক্তরাষ্ট্রের ওহায়ো রাজ্যে সর্বপ্রথম দন্ত্য বিদ্যালয় প্রতিষ্ঠা করেন এবং দন্ত্যচিকিৎসাকে চিকিৎসা পেশার স্বীকৃতি দেন। ২১শে ফেব্রুয়ারি, ১৮২৮ সালে এটি চালু হয় এবং বর্তমানে এটি একটি দন্ত্য জাদুঘর। প্রথম দন্ত্য কলেজ চালু হয় ১৮৪০ সালে মার্কিন যুক্তরাষ্ট্রের মেরীল্যান্ড রাজ্যে।
গবেষণায় দেখা গিয়েছে যে বিভিন্ন দেশ থেকে পাশ করা বা একই দেশের অন্য কলেজ থেকে পাশ করা দন্ত্যচিকিৎসকদের একই রোগের চিকিৎসার সিদ্ধান্ত ভিন্ন হয়। যেমন ইসরায়েল এর দন্ত্যচিকিৎসকেরা অধিকতর ক্ষেত্রে আক্কেল দাঁত উত্তোলনের পরামর্শ দিয়ে থাকেন লাতিন আমেরিকান বা ইউরোপিয়ান দের দন্ত্যচিকিৎসকদের তুলনায় ।
যুক্তরাজ্যে, ১৮৭৮ সালের ব্রিটিশ ডেন্টিস্ট অ্যাক্ট এবং ১৮৭৯ এর ডেন্টিস্ট রেজিস্টার শুধুমাত্র যোগ্যতাসম্পন্ন এবং নিবন্ধভুক্ত ব্যক্তিদের দন্ত্যচিকিৎসক বা দন্ত্য শল্যচিকিৎসক পদবি ব্যবহার করার অনুমতি দেয়। তবে অন্যরা আইনত নিজেদের "দন্ত্যবিশেষজ্ঞ" বা "দন্ত্যপরামর্শদাতা" বলতে পারবেন। ১৯২১-এর ডেন্টিস্ট অ্যাক্টের মাধ্যমে যুক্তরাজ্যে দন্ত্যচিকিৎসার অনুশীলন চালু হয় যা অনুযায়ী দন্ত্যচিকিৎসা অনুশীলনকারী সকলকে নিবন্ধন করতে হবে। ১৮৮০-এ স্যার জন টমসকে সভাপতি করে গঠিত 'ব্রিটিশ ডেন্টাল এসোসিয়েশন' দন্ত্যচিকিৎসকদের অবৈধ অনুশীলন বন্ধে বড় ভূমিকা পালন করে।
কোরিয়া, জাপান, তাইওয়ান, ফিনল্যান্ড, সুইডেন, ব্রাজিল, চিলি, যুক্তরাষ্ট্র এবং কানাডাতে দন্ত্যচিকিৎসক হতে হলে ডক্টর অব ডেন্টাল সার্জারি (ডিডিএস) বা ডক্টর অব ডেন্টাল মেডিসিন (ডিডিএম) ডিগ্রীপ্রাপ্ত হতে হবে তবেই তিনি দন্ত্যচিকিৎসা অনুশীলন করার যোগ্য বিবেচিত হবেন। এটি যুক্তরাজ্য এবং ব্রিটিশ প্রজাতন্ত্রের দেশগুলোর ব্যাচেলর অব ডেন্টাল সার্জারির (বিডিএস, বিডেন্ট, বিসিএইচডি, বিডিএসসি) সমতুল্য। অধিকাংশ পশ্চিমা দেশে, যোগয়তাসম্পন্ন দন্ত্য চিকিৎসক হতে একজনকে কমপক্ষে ৪ বছরের স্নাতকোত্তর অধ্যয়ন করতে হয়। ইউরোপিয়ান ইউনিয়ের মধ্যে কমপক্ষে পাঁচ বছরের অধ্যয়ন প্রয়োজন। দন্ত্যচিকিৎসা অনুশীলনের আগে একজন দন্ত্য চিকিৎসককে সাধারণত পাঁচ থেকে আট বছরের মত অধ্যয়ন করতে হয়। যদিও বাধ্যতামূলক নয় তবে অনেক দন্ত্যচিকিৎসক ডেন্টাল ডিগ্রী লাভের পর সুনির্দিষ্ট দন্ত্যসেবার উপর ইন্টার্নশীপ করে থাকেন।
ইতিহাস
প্রাক-কৃষি সমাজে দাঁতের ক্ষয় কম ছিল, ১০,০০০ বছর পূর্বে কৃষি সমাজের বিস্তারের সাথে সাথে দাঁতের দাঁতের ক্ষয়ের হার বাড়তে থাকে। জানামতে প্রাচীনতম দন্ত্য চিকিৎসার নিদর্শন পাওয়া গেছে ১৩,৮২০ থেকে ১৪,১৬০ বছর আগের। ইটালিতে শক্ত পাথরের ন্যায় যন্ত্র দিয়ে একটি ক্ষতিপ্রাপ্ত দাঁত আংশিক পরিষ্কার করা হয়। ৭০০০ খ্রিস্টপূর্বের হরপ্পা সভ্যতা  থেকে দন্ত্য চিকিৎসার নিদর্শন পাওয়া গিয়েছিল। মেহেরগড়-এর এক জায়গায় দাঁত সম্পর্কিত সমস্যা সমাধানে ধনুকের ন্যায় যন্ত্রের ব্যবহারের নিদর্শন পাওয়া যায়। প্রাচীন দন্ত্যচিকিৎসা পর্যালোচনা করে দেখা যায় তা নির্ভরযোগ্য এবং কার্যকর ছিল। ৬৫০০ বছর পূর্বে স্লোভেনিয়া-তে সর্বপ্রথম দাঁতের ফিলিং হিসেবে মৌমাছে থেকে প্রাপ্ত মোমের ব্যবহার আবিষ্কৃত হয়।
প্রাচীন সুমেরীয়- মতে দাঁতের ক্ষয়রোগের কারণ হিসেবে দাঁতের পোকা-কে দায়ী করা হয়। প্রাচীন ভারত, মিশর, জাপান ও চীন-এও এই ধারণার প্রমাণ পাওয়া যায়। এমনকি ১৪ শতাব্দীর শল্যচিকিৎসকও দাঁতের পোকার কারণে দাঁতের ক্ষয়রোগ হয় এই ধারণায় বিশ্বাসী ছিলেন।
প্রাচীন মিশর- এর বহু পেপিরাসে দাঁতব্যথা, ক্ষয়প্রাপ্ত দাঁত এবং আলগা দাঁতের চিকিৎসার উপায় বর্ণিত আছে। ১৭ শতাব্দিতে লিখিত এডউইন স্মিথ পেপিরাস-এ স্থানচ্যুত ও ভাঙ্গা চোয়ালের চিকিৎসা নিয়ে আলোচনা রয়েছে যেখানে খ্রিস্টপূর্ব ৩০০০ বছরের পান্ডুলিপির প্রতিফলন পাওয়া যায়। ১৮ শতাব্দীতে হামুরাবীর নিয়মাবলী-তে দুইবার শাস্তি হিসেবে দাঁত উত্তোলনের কথা উল্লেখ করা হয়েছে । প্রাচীন মিশর এবং গ্রীক-রোমানদের দেহবশেষ পরীক্ষা করে কৃত্রিম দাঁত তৈরীর প্রচেষ্টা লক্ষ্য করা গিয়েছে। তবে তা নান্দনিক কারণেও করা হয়ে থাকতে পারে।
ইতিহাসগতভাবে বিভিন্ন রোগের চিকিৎসা হিসেবে দাঁত উত্তোলন করানো হত। মধ্যযুগে এমনকি ১৯ শতাব্দিতেও দন্ত্য চিকিৎসাকে আলাদা পেশা হিসেবে বিবেচনা হত না এবং সাধারণ নাপিত বা অন্য চিকিৎসকরা দন্ত্যচিকিৎসা এর প্রক্রিয়াগুলো করে থাকতেন। নাপিতেরা সাধারণত দাঁত উত্তোলনের কাজ করতেন যা পরবর্তীতে ব্যথা ও দীর্ঘমেয়াদি দাঁতের অসুখে পরিণত হত। ১৪ শতাব্দিতে গাই-দে-কোলিয়াক দন্ত্য পেলিক্যান্(Dental pelican) উদ্ভাবন করেন যা পেলিক্যান পাখির ঠোঁটের দেখতে মত ছিল এবং সেটি ১৮ শতাব্দি পর্যন্ত দাঁত উত্তোলনের কাজে ব্যবহৃত হত। দন্ত্য চাবি(Dental key) দিয়ে এর প্রতিস্থাপন করা হয় যা পরবর্তিতে ২০ শতাব্দিতে এসে আধুনিক সাঁড়াশি(forceps) দিয়ে প্রতিস্থাপিত হয়।
শুধুমাত্র দন্ত্যচিকিৎসা নিয়ে রচিত প্রথম বইটি প্রকাশিত হয় ১৫৩০ সালে। প্রথম দন্ত্যচিকিৎসা নিয়ে রচিত পাঠ্যপুস্তকটিক নাম ছিল অপারেশন ফর দ্যা টিথ যার লেখক ছিলেন চার্লস অ্যালেন এবং এটি ১৬৮৫ সালে প্রাকাশিত হয়েছিল।
যুক্তরাজ্যে ১৮৫৯ সাল পর্যন্ত দন্ত্যচিকিৎসা দাতাদের কোন আনুষ্ঠানিক যোগ্যতা ছিল না, ১৯২১ সালে গিয়ে শুধুমাত্র যোগ্যতাসম্পন্নদের দন্ত্যচিকিৎসা চর্চা করার অনুমতি দেয়া হয়। ১৯৭৯ সালের একটি জাতীয় কমিশনের রিপোর্টে আসে যে, ১৯২১ সালের তুলনায় প্রতি ১০,০০০ নাগরিকের জন্য প্রায় দ্বিগুন নিবন্ধভুক্ত দন্ত্যচিকিৎসক রয়েছে।
আধুনিক দন্ত্যচিকিৎসা
১৬৫০ থেকে ১৮০০ সালের মধ্যে আধুনিক দন্ত্যচিকিৎসা বিজ্ঞানের উন্নতি হয়। ইংরেজ চিকিৎসক থমাস ব্রাউন তার বন্ধুর কাছে লেখা চিঠি(A Letter to a Friend- প্রায় ১৬৫৬ সালে প্রাকাশিত ১৬৯০ সালে)-তে স্বভাবসুলভ হাস্যরসের সাথে দাঁত নিয়ে তার পর্যালোচনা তুলে ধরেনঃ
ফ্রেঞ্চ শল্যচিকিৎসক পেরি ফকার্ডকে বলা হয় আধুনিক দন্ত্যচিকিৎসার জনক। সেকালে ১৭ শতাব্দীর শেষদিকে এবং ১৮ শতাব্দীর শুরুতে অস্ত্রপচারের যন্ত্রের সল্পতা সত্ত্বেও ফকার্ড অত্যন্ত দক্ষ শল্যচিকিৎসক ছিলেন। তিনি প্রায়ই নাপিত, জহুরি ও ঘড়ি বানানোর লোকদের দেখে দন্ত্যচিকিৎসার জন্য যন্ত্র বানাতেন। তিনি দাঁতের গর্তের জন্য ফিলিং ব্যবহার শুরু করেন। তিনি নিশ্চিত করেন যে চিনি থেকে উৎপন্ন অম্ল যেমন চিঞ্চাম্ন দাঁতের ক্ষয়ের কারণ এবং এও ধারণা করেন যে এর কারণে পরবর্তীতে দাঁত ও মাড়ির পাশে অর্বুদ (tumor) দেখা দিতে পারে।
ফকার্ড কৃত্রিম দাঁত স্থাপনের অগ্রদূত এবং তিনি হারানো দাঁত প্রতিস্থাপনের বিভিন্ন উপায়ও আবিষ্কার করেন। তিনি প্রস্তাব দেন যে হাতির দাঁত বা হাড় দিয়ে বিকল্প বানানো যায়। তিনি দন্ত্যবন্ধনীও (Dental braces) আবিষ্কার করেন, যদিও প্রাথমিকভাবে সেগুলো সোনার তৈরী ছিল। তিনি আবিষ্কার করেন যে তারের অবস্থান অনুযায়ী দাঁতের অবস্থান ঠিক হবে। লিলেন বা সিল্কের সুতা দিয়ে বন্ধনীগুলো বাঁধা হত। তার আবিষ্কারগুলো ১৭২৮ সালে Le chirurgien dentiste or The Surgeon Dentist (দাঁতের শল্যচিকিৎসক) নামক প্রাকাশনার মাধ্যমে পৃথিবীর সামনে আসে। ফ্রেঞ্চ সেই লেখার অন্তর্ভুক্ত ছিল মৌলিক দন্ত্যসংস্থানবিদ্যা ও তার কাজ, দাঁতের গঠন এবং দাঁত পুনঃপ্রতিস্থাপনের বিভিন্ন উপায় এবং তিনি দক্ষতার সাথে অন্যান্য শল্যচিকিৎসার সাথে দন্ত্যচিকিৎসার পার্থক্য প্রতিষ্ঠা করেন।
ফকার্ডের পরে অত্যন্ত দ্রুত দন্ত্যচিকিৎসার পড়াশুনার অগ্রগতি ঘটে। ইংরেজ শল্যচিকিৎসক জন হান্টার দুইটি গুরুত্বপূর্ণ বই প্রকাশ করেন মানুষের দাঁতের প্রকৃত ইতিহাস (১৭৭১) এবং দাঁতের রোগের ব্যবহারিক শাস্ত্র (১৭৭৮)। ১৭৬৩ সালে তিনি লন্ডনের দন্ত্যচিকিৎসক জেমস স্পেন্সের সাথে মিলে কিছুদিন কাজ করেন। তিনি একজনের দাঁত আরেকজনের দাঁতে প্রতিস্থাপনের সম্ভাবনা নিয়ে গবেষণা করছিলেন। তিনি অনুধাবন করেন যে প্রাথমিকভাবে দাতার দাঁত সতেজ হলে এবং গ্রাহকের দাঁতের গঠনের সাথে মিলে গেলে এরকম করা সম্ভব। অভ্যন্তরীন অঙ্গ প্রতিস্থাপনে এখনও এই নীতি ব্যভার ক্রয়া হয়। হান্টার বেশ কিছু অস্ত্রপচার পরিচালনা করেন তার মধ্যে তিনি দাঁত প্রতিস্থাপনের চেষ্টাও করেন। যদিও দাতার দাঁত কখনও গ্রাহকের মাড়ির সাথে ঠিকমত সংযুক্ত হত না। হান্টারের এক রোগী জানান যে তার ছয় বছর ধরে তার তিনটি দাঁত কাজ করেছিল যা তখনকার সময়ে অনেক বড় প্রাপ্তি।
আরও অগ্রগতি হয় ১৯ শতাব্দীতে এসে এবং দন্ত্যচিকিৎসা একটি সফল পেশা হিসেবে চিহ্নিত হয়। ১৯ শতাব্দীর শেষের দিকে এই পেশাকে সরকারি নিয়মের আওতায় আনা হয়। যুক্তরাজ্যে ১৮৭৮ সালে ডেন্টিস্ট অ্যাক্ট পাশ হয় এবং ১৮৭৯ সালে ব্রিটিশ ডেন্টিস্ট এসোসিয়েশন গঠিত হয়। একই সালে ফ্রান্সিস ব্রোডি ইমল্যাক রয়্যাল কলেজ অফ সার্জনের সভাপতি নির্বাচিত হন যিনি দন্ত্যচিকিৎসক ছিলেন। তার এই সম্মান প্রথমবার দন্ত্যচিকিৎসাকে অন্যান্য যেকোন শল্যচিকিৎসার সমান মর্যাদা দান করে।
অগ্রাধিকারপ্রাপ্ত রোগীগণ
জন্মগত অস্বাভাবিকতা যেমন চিড় তালু ও হাইপোডনসিয়ার রোগীরা, মুখে আঘাতপ্রাপ্ত বা মাথা ও ঘাড়ের কর্কটরোগে আক্রান্তরা অগ্রাধিকারের দাবিদার। দলগতভাবে দন্ত্য হাসপাতালে এসব রোগের চিকিৎসা ক্রয়া হয়। অন্যান্যরা হলেন তৃতীয় পেষক দাঁতের সমস্যা, চিরস্থায়ি দাঁতের বিছিন্ন হওয়া আবার ধূমপায়ী মুখগহ্বরের আলসারের রোগীরা।   দন্তচিকিৎসার মূল বিভাগসমূহ
১. কনজারভেটিভ ডেন্টিস্ট্রি এন্ড এন্ডোডন্টিক্স
২. প্রোস্থোডন্টিক্স
৩. ওরাল এন্ড ম্যাক্সিলোফেসিয়াল সার্জারী
৪. পেডোডন্টিক্স
৫. অর্থোডন্টিক্স
৬. পেরিওডন্টোলজি এন্ড ওরাল মেডিসিন
এরিক এফ উইস্কাস
এরিক এফ উইস্কাস (জন্ম: ৮ জুন, ১৯৪৭) একজন মার্কিন জীববিজ্ঞানী। তিনি ১৯৯৫ সালে চিকিৎসাবিজ্ঞানে নোবেল পুরস্কার লাভ করেন।
জন্ম ও শিক্ষাজীবন
উইস্কাস ১৯৬৯ সালে নটরডেম বিশ্ববিদ্যালয় থেকে ব্যাচেলর অব সায়েন্স ডিগ্রি লাভ করেন। ১৯৭৪ সালে ইয়েল বিশ্ববিদ্যালয় থেকে পিএইচডি ডিগ্রি লাভ করেন।
গারা গারায়েভ (বাকু মেট্রো)
গারা গারায়েভ বাকু মেট্রোর একটি স্টেশন। এটি ১৯৭২ সালের ৬ নভেম্বর উদ্বোধন করা হয়। এটিকে আগে সোভিয়েত আমলে "অভ্ররা" বলা হত এবং এখন গারা গারায়েভের নামে নামকরণ করা হয়েছে।
গওহর জামিল
গওহর জামিল (১৯২৫ - ২১ সেপ্টেম্বর ১৯৮০) বাংলাদেশের একজন প্রখ্যাত নৃত্যশিল্পী ও জাগো আর্ট সেন্টারের প্রতিষ্ঠাতা। তার পূর্বনাম ছিল গণেশচন্দ্র নাগ। ১৯৫২ সালে ইসলাম ধর্ম গ্রহণ করে নাম নেন গওহর জামিল।
১৯২৭ সালে বিক্রমপুর বর্তমানে মুন্সীগঞ্জের সিরাজদিখান গ্রামের বিখ্যাত নাগ পরিবারে জন্মগ্রহণ করেন। মাত্র আট বছর বয়সে বিখ্যাত নৃত্যশিল্পী কালু নায়েরের শিকারী নৃত্য দেখে গওহর জামিল শিল্পী হতে উদ্ধুদ্ধ হন এবং ১৯৩৫ সাল থেকে ১৯৫৪ সাল পর্যন্ত ভাস্কর দেব, রবিশংকর, উদয় শংকর, বুলবুল চৌধুরীর নিকট নৃত্য শিখেন। ১৯৬২ সাকে ভারতের মারুথাপার পিনাই ও রামনারায়ণ মিশ্রের নিকট ভারত নাট্যম ও কথ্যক নৃত্যে পাঠ নেন। ১৯৫০ সালে সাংস্কৃতিক সংস্থা কলা ভবন ও ১৯৫৯ সালে জাগো আর্ট সেন্টার প্রতিষ্ঠা করেন। ১৯৫২ সালে প্রখ্যাত নৃত্যশিল্পী ও অভিনেত্রী রওশন জামিলকে বিয়ে করেন এবং ইসলাম ধর্ম গ্রহণ করেন।
১৯৮০ সালের ২১ সেপ্টেম্বর সড়ক দূর্ঘটনায় ৫২ বছর বয়সে নিহত হন।
কালো বিড়াল
কালো বিড়াল হলো কালো পশমের গার্হস্থ্য বিড়াল যা একটি মিশ্র বা নির্দিষ্ট প্রজাতির, বা কোন অনির্দিষ্ট প্রজাতির সাধারণ গার্হস্থ্য বিড়াল হতে পারে। ক্যাট ফ্যান্সিয়াস অ্যাসোসিয়েশন (সিএফএ) তাদের গবেষণায় ২২টি বিড়ালের প্রজাতিকে নিরেট কালো গাত্রবর্ণ হতে পারে দাবি জানায়। ভারতের বোম্বে প্রজাতির বিড়ালেরা সাধারণত কালো বর্ণের হয়। সমস্ত কালো পশম পিগমেন্টেশন (রঞ্জক পদার্থের দ্বারা জীবদেহের কোষসমূহের স্বাভাবিক রঞ্জন) মহিলা বিড়ালদের তুলনায় সাধারণত পুরুষ বিড়ালদের ক্ষেত্রে প্রভাবশালী ভূমিকা রাখে। এ প্রজাতির বিড়ালদের উচ্চ মেলানিন রঙ্গক পদার্থের কারণে অধিকাংশ বিড়ালের হলুদ (সোনালি) চোখ (মনির চারপাশের অংশ) হয়ে থাকে।
গায়ের রঙ
thumb|সূর্যের আলোয় একটি "মরিচা রঙের" (যার গাত্রবর্ণ হালকা বাদামি রঙে পৌছেছে) কালো বিড়াল
কালো বিড়াল সূর্যের আলোয় "ফ্যাকাশে" বর্ণের হয়ে যেতে পারে, যা তাদের পশমের রঙে হালকা বাদামি আভা সৃষ্টি করে। ইউমেলানিন, এক ধরনের রঞ্জক যা কালো পশম সৃষ্টির জন্য প্রয়োজনীয় উপাদান, এটা কিছুটা নশ্বর বলে ক্ষতিকারক প্রভাব রিড়ালের মাংসের প্রভাবগুলি সূর্যের আলোয় এদের ঘনঘন সময় কাটাতে সাহায্য করে।
ব্যতিক্রমগুলি হল:
কুসংস্কার, পক্ষপাত, ভাল বা মন্দ ভাগ্য
কালো বিড়ালের অর্থ সংস্কৃতি থেকে সংস্কৃতিতে পরিবর্তিত হয়। ব্রিটেনে ব্ল্যাক ক্যাট মানে হলো সৌভাগ্যের প্রতীক। স্কটিশ বিশ্বাস হলো যে ঘরে অদ্ভুত কালো বিড়াল আগমন উন্নতির প্রতীক। আরো বিশ্বাস করা হয় যে মহিলার একটি কালো বিড়াল থাকবে তার অনেক পাণীপ্রার্থী হবে। যাইহোক পশ্চিমা সংস্কৃতিতে কালো বিড়ালকে দেখা হয় খারাপ লক্ষণ হিসেবে যা মানে ডাইনী বা শয়তানের পরিচিত ব্যক্তিতে পরিণত হওয়া। অন্যান্য সংস্কৃতিতে একে খারাপ ভাগ্যের লক্ষণ হিসেবে দেখা হয়। জুয়াড়িদের দুনিয়া কালো বিড়ালকে ভয় পায়। তারা মনে করে যদি বাড়ি থেকে বেরুবার সময় ক্যাসিনোতে যাওয়ার রাস্তায় কালো বিড়াল দেখা যায় তবে বাড়ি ফিরে যাওয়াই উত্তম। বেশির ভাগ জুয়াড়িই মনে করে কালো বিড়াল মানে মন্দ ভাগ্য। লোককথায় দেখা যায় কালো বিড়াল মানুষের রূপ ধারণ করে গোয়েন্দা গিরি করতে পারে ডাইনী, শয়তান বা দানবের পক্ষে। এজন্য মধ্যযুগে কালো বিড়াল হত্যা করা হত বিপুল পরিমাণে। পরবর্তীতে তাই দেখা যায় ইদুরের বংশ বিস্তার ও ব্ল্যাক প্লেগ রোগের প্রাদুর্ভাব। ইংল্যান্ডে তেমন বিপুল পরিমাণে শয়তান বিড়াল মারা হয় নি বা তাদের আগুনে পোড়ানোর উৎসব করা হয় নি মধ্য গ্রীষ্মে যেমনটা করা হয়েছিল সারা ইউরোপে।
thumb|right|150px| টিডলস রয়েল নেভির একটি বিখ্যাত জাহাজ বিড়াল কালো বিড়ালের অতিপ্রাকৃতিক ক্ষমতাকে সৌভাগ্যের লক্ষণ হিসেবে দেখা হয় জাহাজে। তাই জাহাজে জাহাজ বিড়াল রাখা হয়। জেলের বউরা তাদের বাসায় কালো বিড়াল পোষে তাদের স্বামীর যাতে কোন ক্ষতি না হয় সে জন্য।
দত্তক এবং কালো বিড়াল দিবস
গ্রেট ব্রিটেন এবং উত্তর আয়ারল্যান্ড, যুক্তরাজ্যে ২৭ অক্টোবর 'কালো বিড়াল দিবস' পালিত হয়, পাশাপাশি কালো বিড়ালের গুণাবলী উদ্‌যাপন এবং কালো বিড়াল দত্তক গ্রহণ করার জন্য উত্সাহিত করার উদ্দেশ্যে।
২০১৭ খাতৌলী রেল দুর্ঘটনা
১৯ আগস্ট ২০১৭, উত্তর ভারতের মুজাফফরনগর জেলার খাতৌলীর কাছে কলিঙ্গ উৎকল এক্সপ্রেস ট্রেন লাইনচ্যুত হয়, যার ফলে  একাধিক মৃত্যু হয়।এই দুর্ঘটনায় কমপক্ষে ২৩ জন নিহত এবং ১২৩ জন আহত হয়।
ইতিহাস
এক বছরেরও কম সময়ের মধ্যে ভারতে এই দুর্ঘটনা সাধারণভাবে ২০১৭ সালে চতুর্থ প্রধান যাত্রী ট্রেন দুর্ঘটনা এবং উত্তরপ্রদেশের তৃতীয় রেল দুর্ঘটনা। নভেম্বর ২০১৬ সালে, উত্তর প্রদেশে ১৪৬ জন নিহত হয় ইন্দোর-পাটনা এক্সপ্রেস ট্রেনের ১৪ টি রেল বগি ট্র্যাক থেকে বেরিয়ে আসার জন্য।
এর আগে ২০১৬ সালের জানুয়ারিতে দক্ষিণাঞ্চলীয় আন্ধ্রপ্রদেশের বনভূমিতে  হিরকান্দ এক্সপ্রেস ট্রেনের ৯ কোচ এবং ইঞ্জিন লাইনচুত্য হয়ে যাওয়া  ৪১ জন নিহত হন।
দুর্ঘটনা
১৯ আগস্ট ২০১৭, প্রায় ৫:৪৫ অপরাহ্ন (ভারতীয় প্রমাণ সময়), উত্তর প্রদেশের মুজাফফরনগর জেলার খাতৌলীর কাছাকাছি লাইচুত্য হয় কালীঙ্গ উৎল এক্সপ্রেস এর ২৩ টি কোচ মধ্যে ১৪ টি কোচ।ট্রেনটি ওড়িশার পুরি থেকে উত্তরাখণ্ডে হরিদ্বার  আসছিল।
উত্তর প্রদেশের পুলিশ জানায়, দুর্ঘটনায় ২৩ জন নিহত হয়েছে। উত্তরপ্রদেশের শিল্প উন্নয়ন মন্ত্রী সন্তোষ মাহেনার মতে, ৭৪ জন আহত যাত্রীকে বিভিন্ন হাসপাতালে ভর্তি করা হয়েছে।
ফলাফল
মিডিয়া ফুটেজ দেখিয়েছেন কোচ গুলি একে অপরটির উপর উঠে গেছে এবং একটি কোচ ট্র্যাকের পাশে একটি ঘরে ধাক্কা দেয়। জাতীয় দুর্যোগ প্রতিক্রিয়া ফোর্স (এনডিআরএফ) কর্মীরা উদ্ধার কর্মে যোগদানের জন্য ঘটনাস্থলে পৌঁছে।  উদ্ধারকারীরা ক্ষতিগ্রস্ত কোচগুলির ভিতরে পৌঁছানোর জন্য ধাতু কর্তনকারী এবং ক্রেন ব্যবহার করত।
ভারতীয় রেল মন্ত্রকের মতে দুর্ঘটনার পর তিনটি ট্রেন বাতিল করা হয় এবং ছয়টি স্থানান্তর করা হয়। ১৪৫২১/১৪৫২২ অম্বুলা-দিল্লি-অম্বাল ইন্টার্যাসিটি এক্সপ্রেস, ১৮৪৭৮ হরিদ্বার-পুরী কলিঙ্গ উৎকল এক্সপ্রেস এবং ১৪৬৮২ জলন্ধর-নতুন দিল্লি ইন্টার্যাসিটি এক্সপ্রেস বাতিল করা হয়।রেলওয়ে কিছু হেল্পলাইন নম্বরও চালু করেছিল  যোগাযোগের জন্য।